text: Koldingchef formand i Wellness Denmark
  10 februar 2011 kl. 17.59
  Centerchefen fra Slotsøbadet i Kolding er blevet valgt til formand for Wellness Danmark - en brancheforening, der skal udvikle fremtiden i wellness-industrien.
  Edvard Køhrsen har været en af bagmændende for Dronning Dorothes Badstue, som sidste år havde 14.000 behandlinger i Slotssøbadet. Og valget til formand for brancheforeningen er en stor ære for virksomheden, siger direktør Otto Skak, Slotssøbadet. 
  - Vi skal absolut være på forkant med udviklingen og der er ingen tvivl om, at vi nu nemmere kan følge med tendenser og samarbejde virksomhederne imellem.
  
  450 medlemsfirmaer
  Wellness Danmark er egentlig en udløber af Visit Denmark og en del af Aktiv Danmark, som er en sammenslutning af brancheforeninger for fiskeri, golf, gastronomi, vandring og cykelferie.  Der er ca. 450 medlemsvirksomheder.
  